[{"text_idx": "#000004", "text": "Panpin hautsien dantza II disko laburra fisikoan eta online deskargatzeko kodigoa."}, {"text_idx": "#000006", "text": "Panpin hautsien dantza II disko laburra fisikoan, online deskargatzeko kodigoa eta fotograma inprimatua A4 tamainan. Behin bideoklipak grabatu direla, hainbat irudi emango dira aukeran norberak gustukoen duena eskatzeko."}, {"text_idx": "#000007", "text": "Panpin hautsien dantza II disko laburra fisikoan, online deskargatzeko kodigoa eta E naz perfektua poltsa."}, {"text_idx": "#000009", "text": "Panpin hautsien dantza II disko laburra fisikoan, online deskargatzeko kodigoa, fotograma inprimatua A4 tamainan eta E naz perfektua poltsa."}, {"text_idx": "#000010", "text": "Fotograma A4. Behin bideoklipak grabatu direla, hainbat irudi emango dira aukeran norberak gustukoen duena eskatzeko."}, {"text_idx": "#000011", "text": "HATXE eta artista gonbidatuak sorkuntza lantegia emango dute. Hastapen lantegi bat izango da, beraz ez izan beldurrik. Ez dira ez musika, ez dantza, ez antzerki ezta pintura jakintzak eskatzen. Sorkuntzarekin jolasean aritzeko aitzakia bat da. Lantegian parte hartzeko 3 data jarriko dira eskuragarri eta egunean bertan - Panpin hautsien dantza II - diskoa, poltsa eta fotograma jasoko dituzue."}, {"text_idx": "#000012", "text": "Elkarte txiki bat zara edota lagun batzuen artean kontzertu pribatu bat antolatu nahi duzu?"}, {"text_idx": "#000015", "text": "Bi disko argitaratu ditu, Lehena (auto edizioa, 2017) eta Panpin hautsien dantza (Mukuru, 2020). Horrez gain, Oscar Manso poeta eta musikariarekin 2bat proiektua konpartitzen du, eta Metrokoadroka Sormen Laborategia kolektiboarekin ere hainbat ikuskizun performatibotan parte hartu du. Enkarguz ere lan ugari egin ditu, adibidez, EIZIE Elkarteak Senez aldizkariaren 50. alea ospatzeko kanta (2018); konfinamendu garaian, Errenteriako Udalaren Kultur Labea egitasmorako bideo poetikoa (2020); Oiartzungo udalaren Kulturbirusa egitasmoaren barruan, Eneko Gil dantzariarekin egindako Hiru binaka ikuskizun laburra (2020) eta abar. Booktegin bertan ere kolaboratu du HATXEk, Harkaitz Canoren Azken aurreko manifestuaren aurkezpen musikatuan (2018), hain zuzen ere. Bere azken enkargua Ai Do Proyect dantza konpainiaren (En Picado, 2021) ikuskizuneko musika sortzea izan da."}, {"text_idx": "#000016", "text": "Zer da Panpin hautsien dantza?"}, {"text_idx": "#000017", "text": "\u201cPanpin hautsien dantza\u201d HATXEk sortutako kontzertua da. Pianoa, ahotsa, gitarra, bibolina eta bateriarentzat idatzitakoa. Baina ez da ohiko kontzertu bat. Ezta ere bakarkako kantuen segida bat. Antzerki ikuskizunen antzera hasiera bat eta bukaera bat du. Kantuen arteko trantsizioak testuekin, argiekin edota inprobisazio eta material elektroakustikoarekin landu dira. Pieza guztiek bat eginez. Kantu hauen marrazketa sorkuntza asko bezala intuiziotik hasten da, baina paraleloki Teoria King Kong (Virginia Despente), Historia de espan\u0303a contada a las nin\u0303as (Maria Bastaro\u0301s), Anti\u0301dotos contra la belleza (ana elena pena), Amek ez dute (Katixa Agirre), Malditas (Itziar Ziga), Madres arrepentidas (Orna Donath), Post Con\u0303o (Gabby Bess) eta beste hainbat libururen irakurketak eginez joango da. Honek, amaierako kontzertuaren kontzeptualizazioan eragina izango duelarik."}, {"text_idx": "#000019", "text": "Panpin hautsien dantza kontzertua 2020ko otsailean estreinatu zen eta honekin batera, 4 kantuko disko laburra argitaratu zuen. Panpin hautsien dantza (2020, Mukuru). Bildumako HISTERIA kantuaren bideoklip esperimentala Maria Elorza zinemagileak zuzendu zuen Azpeitiko Sorkuntza bekari esker."}, {"text_idx": "#000020", "text": "\"Histeriaren ideiatik abiatuta, unibertso surrealista bat sortzen saiatu ginen, inprobisazioa erabiliz. Atrezzo-aren hainbat elementuk lagundu gintuzten horretan: ispiluek, erraiak ziruditen sokek, jantziek. Irudiak lantzearekin batera, modu paraleloan musika sortzen joan gara. Bibolin eta bateria inprobisazioez lagundu gara irudiekin bat egiteko. Horrez gain, inguruko soinuak ere grabatu genituen: elizen kanpai hotsak, atearen burdineria, algarak. Baina musikaren funtsa pianoaren 5/8 erritmoan dago\""}, {"text_idx": "#000022", "text": "Maria Elorza zinemagilearekin elkarlana jarraituz, beste hiru kanturi beste hiru irudi jarri nahi dira, eta honekin batera - Panpin hautsien dantza II - disko laburra argitaratu da. Horretarako 3 artista gonbidatu egongo dira. Bideoklipez gain, disko laburra grabatuko da hiru kantu horiekin baina diru bilketa igo ahala kantu gehiago grabatu ahalko dira."}, {"text_idx": "#000023", "text": "Ainara Gurrutxaga antzerkigilea, Idoia Beratarbide ilustratzailea eta Myriam Perez Cazabon dantzari garaikidea izango dira artista gonbidatuak. Hiru ikuspegi feminitatearen kargaz hitz egiteko. Emakumeon objektualizazioaz, pentsamenduak gutxiestearen zamaz eta gorputzaren botereaz hausnartzeko parada izango delarik."}, {"text_idx": "#000028", "text": "Negar egiten dugu baina biberoia eman eta lasaitzen gara. Arropaz beteriko armairua dugu, izan festarako, kirola egiteko, lagunekin kafe bat hartzeko edota familia bazkarietarako. Poltsan denetariko objektu txikiak ditugu ilea txirikordatzeko. Garbiketa plazera da eta horretarako tresnen bilduma zabala dugu.\nSupermerkatuan aurki gaitzazue. Jostailu dendetan. Txinotan. Marka eta modelo ezberdinetan. Azal zuri, begi handi, ile luze, ezpain borobil, gerri estu eta hanka luzeekin.\nHauskorrak, negartiak, ahulak. Portzelanazkoak. Azal perfektuarenik eta zikintzen ez diren soineko zuri finez jantzirik. Plastikozkoak. Argalak eta mugimendu neurtuekin, besoak hautsiko zaizkigun beldurrarekin. Fabrikan diseinatuak. Objektu perfektuaren ezaugarriekin zerrenda luze bat atxikiturik."}, {"text_idx": "#000030", "text": "Nire zauriak berrikasi nahi ditut.\nbeldurrak jaso eta manta goxoaz babestu\neta amorruaren gris zabalekin dantza eginez\nepaitu gabe, begiratu eta akaso, indarra banu, aurre eginez jarraitu"}, {"text_idx": "#000031", "text": "Gorputzaren mugimenduak grabatuko dira eta post-produkzioan irudi bikoizketarekin jolastuko da, gorputzaren azal geruza ezberdinei erreferentzia eginez."}, {"text_idx": "#000037", "text": "Zuzendari, antzezle eta pedagogoa. Dejabu konpainiaren zuzendari artistikoa da Urko Redondo eta Miren Alcalarekin batera. Antzerki sortzailea, Komunikazio zientzietan lizentziatua (EHU), Hizkuntza, komunikazio eta semiotikan masterduna (ILCLI Institute) eta Arte Eszenikoetan graduatua da London International School of Performing Arts eskolan. Complicite\u0301 (UK) , Philippe Genty (Frantzia), Roberto Swedski (Argentina), Xabi Bobe\u0301s (Catalunya) eta Legaleon-T (EH) konpaniekin osatu ditu ikasketak. Ainarak hainbat antzezlan sortu eta zuzendu ditu. Aipatzekoak 2011an sortutako Gizona ez da txoria saritua (Subotika Theatre festivalen antzezle onenaren saria, ACT jaialdian lan onenaren saria), eta Gure bide galduak (2015) eta Arrastoak (2016) biak ere Donostia Antzerki Sariak jasotakoak. Antzezlan hauen testuak argitaratuta daude. Sormen tailerrak eta laborategiak gidatu ditu konpainia eta hezkuntza zentro hainbatetan (EHU, ADEL horien artean) eta Errenteriako Antzerki Labea eskolaren koordinatzaile eta irakasle da egun.\nArte Ederretan Lizentziatua da. Metrokoadroka kolektiboaren bultzatzaile eta taldekide da eta honen baitan aktore, koordinatzaile, diseinatzaile eta arropa egile lanak egiten ditu. Edo! argitaletxean ere editore lanak egin zituen. Ilustrazioaren alorrean, Euskal Haur Literaturako hamar liburutik gora ilustratuak ditu. Azkenekoen artean daude Lur beldur (Uxue Alberdi, Erein, 2015), Koldo (Joxemari Carrere, Errenteriako Udala, 2016) edota Igel marroitxo (Pello An\u0303orga, Haziak, 2016). Helduen literaturan ere, hamaika lan ilustratu ditu, azkenak Errenteriako Emakumeen aztarnak (Errenteriako Udala, 2018), Zauri Bolodia (Txalaparta, 2018), Mr. Sen\u0303ora (Txalaparta, 2016) eta Bihotzero (Maider Agirre editore, 2015).\nMyriam Perez Cazabon - \nGoi mailako dantza garaikide ikasketak Rotterdameko CODARTS-en egingo ditu eta 2004 urtea ezkeroztik, elkarlanean dabil koreografo, konpainia eta disziplina desberdinetako hainbat artistekin, hala nola, MAITE ARROITAJAUREGI musikariarekin, VICTOR IRIARTE zinegilearekin, LARRAITZ TORRES disciplina anitzetako artistarekin, HIKA antzerki taldearekin, AI DO PROJECT, NODE, DOOS COLECTIVO eta KUKAI dantza konpainiekin, EVA VILLAR artista grafikoarekin, edota, NAGORE LEGARRETA eta AITZIBER ORKOLAGA argazkilariekin. 2016 urtean ematen dio hasiera, konpainia modura, bere ibilbide pertsonalari. \"Dantzaren birtuosismoaz eta balio estetikoaz haratago, edukia eta benetakotasuna defenditzen ditut; keinu txikienen handitasuna eta mugimendu delikatuenen indarra azpimarratuz. Eta eszenatokian, dantzariak baino, pertsonak ikustearen ideia.\""}, {"text_idx": "#000038", "text": "Zuzendari, antzezle eta pedagogoa. Dejabu konpainiaren zuzendari artistikoa da Urko Redondo eta Miren Alcalarekin batera. Antzerki sortzailea, Komunikazio zientzietan lizentziatua (EHU), Hizkuntza, komunikazio eta semiotikan masterduna (ILCLI Institute) eta Arte Eszenikoetan graduatua da London International School of Performing Arts eskolan. Complicite\u0301 (UK) , Philippe Genty (Frantzia), Roberto Swedski (Argentina), Xabi Bobe\u0301s (Catalunya) eta Legaleon-T (EH) konpaniekin osatu ditu ikasketak. Ainarak hainbat antzezlan sortu eta zuzendu ditu. Aipatzekoak 2011an sortutako Gizona ez da txoria saritua (Subotika Theatre festivalen antzezle onenaren saria, ACT jaialdian lan onenaren saria), eta Gure bide galduak (2015) eta Arrastoak (2016) biak ere Donostia Antzerki Sariak jasotakoak. Antzezlan hauen testuak argitaratuta daude. Sormen tailerrak eta laborategiak gidatu ditu konpainia eta hezkuntza zentro hainbatetan (EHU, ADEL horien artean) eta Errenteriako Antzerki Labea eskolaren koordinatzaile eta irakasle da egun."}, {"text_idx": "#000042", "text": "Psikologian lizentziatua EHUn eta Familia eta Bikote terapian masterduna. Antzerkia eta musikako hainbat formakuntza ere jaso ditu, nahiz eta hitzekin jolastea den gustukoen duena. Gaur egun, Kulunkan Psikologia zentroko lan-taldearen parte da."}, {"text_idx": "#000051", "text": "Piano kontzertu pribatua + 5 disko"}, {"text_idx": "#000052", "text": "\"Luz\"- El primer largometraje de Marcos Parente que podri\u0301a alcanzar todo su potencial con tu ayuda!\nIn progress! Now 4 the optimum\n\u00a1Ayu\u0301danos a financiar Lumbre! Primer disco de Eva Calero :)\nOcho temas de mu\u0301sica de rai\u0301z que podra\u0301n ver la luz gracias a tu apoyo! \ud83d\udd25 #AvivalaLumbre\nPaseo de Alabarderos, 38, Madrid, Espan\u0303a\n\"Espan\u0303a\u0301: Tragedia folclo\u0301rica\" de La Ve\u0301rtigo Teatro\nDe la produccio\u0301n de obra a la creacio\u0301n de una red de compan\u0303i\u0301as emergentes."}, {"text_idx": "#000053", "text": "\"Luz\"- El primer largometraje de Marcos Parente que podri\u0301a alcanzar todo su potencial con tu ayuda!"}, {"text_idx": "#000058", "text": "De la produccio\u0301n de obra a la creacio\u0301n de una red de compan\u0303i\u0301as emergentes."}]